Kolm meest ja üks naine - nad kõik kandideerivad  kõrgepalgalise tippjuhi kohale. Kuid eelvoorud läbinud kandidaate ootab ees veel viimane intervjuu, mis ei ole oma olemuselt just päris tavaline tööintervjuu. Nimelt antakse kandidaatidele lahendada mitmeid ülesandeid, mille eesmärkideks on välja tuua nende tegelik pale ja toimetulek erinevate situatsioonidega. Mida aeg edasi, seda rohkem kujuneb tööintervjuust kassi-hiire mäng, kus võita saab ainult üks.    Kogu näidendi jooksul oli tunda õhus pinget, mis arenes iga minutiga aina edasi ja edasi. Ometi  jäin ma etenduse lõpus nõutuks, sest see lahendus jäi minu jaoks kuidagi arusaamatuks. Vähemasti, kui ma algul arvasin aru saavat, kes on kes, siis lõpus polnud ma enam selleski kindel. Aga kokkuvõttes oli täitsa tore psühholoogiline jant, mis personali inimestele on ilmselt suisa kohustuslik vaadata. :)